నెగ్గిన పంతం - Latest Telugu Breaking News - తొలివెలుగు - Tolivelugu
నెగ్గిన పంతం
Published on : August 31, 2020 at 2:34 pm
న్యాయవ్యవస్ధ పంతం నెగ్గింది. అటు ఈ యోధుడి పంతమూ నెగ్గినట్లయింది. శిక్ష విధించినట్లయింది. తిరుగుబాటుని మన్నించినట్లూ అయింది. ప్రజాభిప్రాయానికి సుప్రీంకోర్టు విలువ ఇచ్చినట్లే అనిపిస్తోంది. ప్రశాంత్ భూషణ్ కు ఒక రూపాయి ఫైన్ విధించడం ద్వారా.. సుప్రీంకోర్టు సోషల్ మీడియా ద్వారా వెల్లువలా వచ్చిన అభిప్రాయాన్ని గౌరవించినట్లయింది. వ్యవస్ధలో ధిక్కార ధోరణిని సహించకూడదనే సుప్రీంకోర్టు ఉద్దేశం నెరవేరింది. అటు వ్యవస్ధలో అవినీతిని సహించకూడదనే ప్రశాంత్ భూషణ్ ఉద్దేశం నిలబడింది.
న్యాయవ్యవస్ధలోనూ అవినీతి ఉందనే ట్వీట్ చేసినందుకు ప్రశాంత్ భూషణ్ పై కేసు నమోదైంది. ఆయనపై విచారణ చేసిన సుప్రీంకోర్టు.. క్షమాపణ చెబితే ఆఖరి తప్పుగా భావించి వదిలేస్తామని మొదట చెప్పింది. కాని తానే తప్పు చేయలేదని.. తప్పు చేశానని భావిస్తే.. శిక్ష విధిస్తే భరించడానికి సిద్ధంగా ఉన్నానని ప్రశాంత్ భూషణ్ ఘాటుగా బదులిచ్చారు.
వ్యవస్ధలో అవినీతి ఉందన్న విషయం చాలామందికి తెలుసు.. కాని ఆ విషయాన్ని బహిరంగంగా ఎవరూ మాట్లాడరు. ఆ సాహసాన్ని ప్రశాంత్ భూషణ్ చేశారు. అయితే ఆధారాలు లేకుండా ఆరోపణలు చేయడాన్ని అనుమతిస్తే.. అది ఒక అలవాటుగా మారుతుందని.. న్యాయవ్యవస్ధపై గౌరవం తగ్గుతుందని సుప్రీంకోర్టు భావించింది. అందుకే ప్రశాంత్ కామెంట్లను సీరియస్ గా తీసుకుంది.
అయితే ప్రశాంత్ భూషణ్ తెగువకు, ధైర్యానికి.. దేశమంతా మద్దతు లభించింది. మేధావులు, రిటైర్డ్ న్యాయమూర్తులు.. సామాన్య ప్రజలు సైతం.. ప్రశాంత్ భూషణ్ కు శిక్ష వేయకూడదనే వాదనను వినిపించారు. అయితే సుప్రీంకోర్టు ఈ ప్రజాభిప్రాయాన్ని పట్టించుకుంటుందా లేదా అని చాలామంది అనుమానపడ్డారు. ఏం చేసినా..ఏం చెప్పినా ధిక్కారం ధిక్కారమే కాబట్టి శిక్ష విధిస్తారేమోనని.. దీని వలన ప్రజల్లో ఆగ్రహం వ్యక్తమయ్యే అవకాశం కూడా ఉందని.. ఇది ఎటు దారి తీస్తుందోనని ప్రభుత్వ వర్గాలు సైతం ఆందోళనకు గురయ్యాయి.
సుప్రీంకోర్టు మాత్రం ఆచి తూచి వ్యవహరించింది. అటు వ్యవస్ధ గౌరవం పోకుండా.. ఇటు ప్రజల అభిప్రాయానికి భిన్నంగా పోకుండా… ఒక రూపాయి ఫైన్ విధించి .. అదే శిక్షగా ప్రకటించింది. రూపాయి కట్టడానికి కూడా నిరాకరిస్తే.. 3 నెలల జైలు శిక్షతో పాటు.. 3 ఏళ్ల లాయర్ ప్రాక్టీసుపైన నిషేధం విధించాల్సి వస్తోందని కూడా చెప్పింది. సెప్టెంబర్ 15 లోపు రూపాయి కట్టాలని గడువు విధించింది. బహుశా ప్రశాంత్ భూషణ్ ఆ గడువులోపు రూపాయి కడతారనే అందరూ అంచనా వేస్తున్నారు. ఒక వేళ ఆయన సహజ ధోరణిలో దానికి కూడా నిరాకరించినా.. కన్విన్స్ చేసి.. కట్టించాలని ఆయన సన్నిహితులంతా సిద్ధపడుతున్నారు. ఇప్పటికే తీర్పు రాగానే.. కొలీగ్ రాజీవ్ ధావన్ తనకు రూపాయి ఇచ్చినట్లుగా.. ప్రశాంత్ భూషణ్ ఫోటోలను ట్విట్టర్ లో పెట్టారు.
neggina pantam - Latest Telugu Breaking News - tolivelugu - Tolivelugu
neggina pantam
Published on : August 31, 2020 at 2:34 pm
nyaayavyavasdha pantam neggindi. atu ee yodhudi pantamuu negginatlayindi. shiksha vidhinchinatlayindi. tirugubaatuni manninchinatluu ayindi. prajaabhipraayaaniki supreenkortu viluva ichinatle anipistondi. prasant bhushan ku oka roopaayi fine vidhinchadam dwara.. supreenkortu soshal media dwara velluvala vachina abhipraayaanni gouravinchinatlayindi. vyavasdhalo dhikkara dhoranini sahinchakudadane supreenkortu uddesam neraverindi. atu vyavasdhalo avineetini sahinchakudadane prasant bhushan uddesam nilabadindi.
nyaayavyavasdhaloonuu avineeti undane tweet chesinanduku prasant bhushan pai kesu namodaindi. aayanapai vichaarana chesina supreenkortu.. kshamaapana chebithe akhari tappugaa bhavinchi vadilestamani modata cheppindi. kaani taane tappu cheyaledani.. tappu chesanani bhaviste.. shiksha vidhiste bharinchadaaniki siddamgaa unnaanani prasant bhushan ghaatugaa badulichaaru.
vyavasdhalo avineeti undanna vishayam chaalaamandiki telusu.. kaani aa vishayaanni bahirangamgaa evaruu matladaru. aa saahasaanni prasant bhushan chesaru. ayithe aadhaaraalu lekunda aaropanalu cheyadaanni anumatiste.. adhi oka alavaatugaa maarutundani.. nyaayavyavasdhapai gowravam taggutundani supreenkortu bhaavinchindi. anduke prasant kaamentlanu seerius gaa teesukundi.
ayithe prasant bhushan teguvaku, dhairyaaniki.. deshamanta maddatu labhinchindi. medhaavulu, retired nyaayamuurtulu.. saamaanya prajalu saitam.. prasant bhushan ku shiksha veyakudadane vaadananu vinipinchaaru. ayithe supreenkortu ee prajaabhipraayaanni pattinchukuntundaa leda ani chaalaamandi anumaanapaddaaru. yem chesina..yem cheppina dhikkaram dhikkarame kabatti shiksha vidhistaaremonani.. deeni valana prajallo aagraham vyaktamayye avakaasam kuudaa undani.. idhi etu daari teestundoonani prabhutva vargaalu saitam aandolanaku gurayyai.
supreenkortu maatram aachi thoochi vyavaharinchindi. atu vyavasdha gowravam pokunda.. itu prajala abhipraayaaniki bhinnamgaa pokundam oka roopaayi fine vidhinchi .. adhe shikshagaa prakatinchindi. roopaayi kattadaaniki kuudaa niraakariste.. 3 nelala jailu shikshatho paatu.. 3 ella layar praaktiisupaina nishedham vidhinchaalsi vastondani kuudaa cheppindi. september 15 lopu roopaayi kattalani gaduvu vidhinchindi. bahusa prasant bhushan aa gaduvulopu roopaayi kadatarane andaruu anchana vestunnaru. oka vaela aayana sahaja dhoranilo daaniki kuudaa niraakarinchinaa.. convins chesi.. kattinchaalani aayana sannihitulantaa siddhapadutunnaaru. ippatike teerpu ragane.. kolig rajiv dhavan tanaku roopaayi ichinatlugaa.. prasant bhushan photolanu twitter loo pettaaru.